《存耕吟寄姜景星》
元代·仇远

吾不学老农，种此方寸田。
善雨日培壅，安得荒旱年。
诗书菑且畲，芟蕴毋蔓延。
种固有厚薄，穫岂无后先。
先畴畎亩在，后世儿孙传。
何忧换八百，奚止取十千。
却笑多牛翁，转瞬无炊烟。
我独遗以安，本固实自怪。
耘业待岁晚，韩公尝勉旃。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。